stanford-oval/wikipedia huggingface dataset:
NXT TakeOver: Vengeance Day
אירוע > קרבות מקדימים

האירוע נפתח עם גמר טורניר הזוגות לזכר דאסטי רודס של הנשים בין אמבר מון ושוטצי בלאקהארט לדקוטה קאי וראקל גונזלס. קאי ביצעה את על בלאקהארט את מהלך ה-Kai-ro-practor, שלא הספיק לה כדי להצמיד את האחרונה לניצחון, בעוד שהאחרונה מצידה ביצעה על קאי את מהלך הסנטון המסורתי שלה, שאף הוא לא הספיק לה. לאחר מכן, קאי וגונזלס שיתפו פעולה, כשביצעו על יריביהן את מהלך ה-Go 2 Kick של קאי. ברגעי הסיום של הקרב, גונזלס הטיחה את מון מרמפת הכניסה לאולם, מה שאיפשר לה ולקאי להתמקד בבלאקהארט, שנותרה לבדה. גונזלס ביצעה על בלאקהארט את מהלך הסיום שלה, ה-One Arm Powerbomb, ולאחר מכן גם היא וגם קאי הצמידו אותה לניצחון. ניצחון זה הפך את קאי וגונזלס לזוכות הראשונות בגרסת הנשית של טורניר הזוגות לזכר דאסטי רודס וכתוצאה מכך הם קיבלו קרב עתידי על אליפות זוגות הנשים של ה-WWE.
לאחר מכן, ג'וני גרגאנו הגן על אליפות צפון אמריקה של NXT מול קושידה. הטוען לכתר שלט במרבית הקרב, כאשר הוא שם לעצמו למטרה להסב נזק לידו השמאלית של האלוף. גישה זו השיגה את מטרתה כאשר קושידה ביצע על גרגאנו את מהלך ההוברבורד לוק אשר גרמה למתקפותיו של גרגאנו בעזרת ידו להיראות כחלשות. בסיום, קושידה בעט בידו של גרגאנו, כאשר השניים היו על רמפת הכניסה לאולם (שהייתה באופן לא שגרתי באותו הגובה של הזירה) ולאחר מכן נעל אותו במהלך ההוברבורד לוק. גרגאנו הצליח לעמוד על רגליו והציב את צווארו של קושידה בין חבלי הזירה, מה שגרם לקושידה לשחרר את האחיזה. בעקבות זאת, גרגאנו ביצע שני מהלכי One Final Beat רצופים - אחד מתוך הזירה לרמפת הכניסה, והאחר מרמפת הכניסה לתוך הזירה. מהלכים אלו הבטיחו לגרגאנו את הניצחון בקרב ושמירה על התואר.
בקרב השלישי, MSK (נאש קרטר ווס לי) התמודדו מול Grizzled Young Veterans (ג'יימס דרייק וזאק גיבסון) בגמר טורניר הזוגות לזכר דאסטי רודס של הגברים. במהלך הקרב, GYV ביצעו על קרטר את מהלך ה-Doomsday Device שהיה אופייני לצמד המיתולוגי, הרוד ווריורס, כאשר גיבסון הניף על כתפיו את קרטר ואז דרייק קפץ עליו מהחבל העליון והפיל אותו בעזרת מהלך הקלוזליין. אף על פי שדרייק וגיבסון בודדו את קרטר חלקים נכבדים מהקרב, הוא לבסוף הצליח להגיע לשותפו ולהכניס אותו לקרב. ברגעי הסיום של הקרב, GYV ביצעו על קרטר את מהלך הסיום המשותף שלהם, Ticket to Mayhem, אך לי היה שם כדי לשבור את ניסיון ההצמדה שהגיע לאחר מכן. הוא הכניס את עצמו פעם נוספת לקרב וביחד MSK ביצעו על דרייק את מהלך ה-Elevated Corkscrew Blockbuster, שהספיק להם כדי לנצח בקרב ולהפוך לזוכים בטורניר הזוגות לזכר דאסטי רודס. כתוצאה מהזכייה, השניים קיבלו קרב עתידי על אליפות הזוגות של NXT.
בקרב הלפני אחרון, איאו שיראי הגנה על אליפות הנשים של NXT נגד מרסדס מרטינז וטוני סטורם בקרב משולש. מרטינז היא זו שהתבטאה באגרסיביות, כאשר היא תקפה את יריבותיה בקרב מבעוד מועד, אף לפני הצגתן על ידי הכרוזה. לאחר שביצעה את מהלך הסטורם זירו על מרטינז, שלא הספיק לה כדי להצמיד את האחרונה לניצחון, סטורם טיפסה לחבלה העליון וביצעה עליה את מהלך הדייבינג הדבאט. בזמן שהיא הייתה בכיוון להצמיד את מרטינז, שיראי ביצעה על שתי המשתתפות האחרות בקרב את מהלך המונסולט ולאחר מכן הצמידה את מרטינז לניצחון, שהקנה לה הגנה מוצלחת על התואר.
אירוע > הקרב המרכזי

הקרב המרכזי של הערב הפגיש את אלוף ה-NXT, פין באלור, שהגן על תואר האליפות נגד פיט דאן. דאן התמקד בעיקר במתקפות על אצבעותיו ומפרק ידו של האלוף. הוא היה קרוב להפוך לאלוף החדש כאשר ביצע על באלור את מהלך הסיום שלו, ה-Bitter End, אך האלוף הצליח לצאת מניסיון ההצמדה שהגיע לאחר מכן. הוא ניסה להשתמש פעם נוספת במהלך זה, אך באלור הצליח להתחמק ולבצע את מהלך ה-1916, שגם הוא לא הספיק כדי לנצח בקרב. בסיום, באלור ביצע על דאן את מהלך הסיום שלו, ה-Coup de Grâce ואז פעם נוספת את מהלך ה-1916, סדרת מהלכים אשר הספיקה לו כדי להשיג את הניצחון בקרב, שהקנה לו הגנה מוצלחת על התואר.
לאחר הקרב, חבריו של דאן, אלופי הזוגות של NXT, דני בורץ' ואוני לורקאן הגיעו בריצה לזירה ותקפו את באלור, שבקושי הצליח להדוף אותם אחרי קרב אליפות מתיש. כעבור רגעים ספורים, קבוצת The Undisputed Era (אדם קול, רודריק סטרונג וקייל אוריילי) נחלצו לעזרתו של האלוף והדפו את התוקפים. בזמן שקול וסטרונג בהו בדאן, בורץ' ולורקאן שהיו מחוץ לזירה, אוריילי עזר לבאלור לקום על רגליו ונראה שהאירוע יסתיים כאשר הארבעה עומדים זה לצד זה. מנגד, קול ביצע על באלור את מהלך הסופרקיק, שגרם לאלוף ליפול על המזרן. כשאוריילי החל להביע מחאה על המהלך, קול ביצע גם עליו את מהלך הסופרקיק, שהותיר אותו על המזרן גם הוא. לאחר שביצע את מהלך זה על השניים, הוא עזב את הזירה. האירוע הסתיים לאחר שמבטיו של סטרונג הופנו בין באלור ואוריילי ששכבו על המזרן לקול שעשה את דרכו מחוץ לאולם.
ביקורות

העיתונאי של Wrestling Observer Newsletter, דייב מלצר, פרסם את רשימת הציונים לכל אחד מקרבות האירוע שהיו גבוהים במיוחד, כך שהעניק ציון של 4 כוכבים לקרב גמר גביע טורניר דאסטי רודס לנשים, ציון של 4.75 לקרב על אליפות צפון אמריקה, ציון של 4.5 לקרב גמר גביע טורניר דאסטי רודס לגברים, ציון של 3.75 לקרב המשולש על אליפות הנשים וציון של 4.5 לקרב המרכזי על אליפות ה-NXT. כמו כן, האירוע קיבל ציון 10 "כמעט מושלם" מהאתר 411Mania.
תוצאה לאורך זמן

קייל אוריילי פתח את הפרק של התוכנית NXT ב-17 בפברואר תוך כדי שהוא דורש הסבר מאדם קול. רודריק סטרונג הגיע כדי להשליט סדר, צעד שאותו אוריילי לא כיבד. פין באלור הופיע גם הוא בקטע זה, כשהוא הטיח האשמות בפני אוריילי שהוא אחראי לתקיפה של קול עליו. השלושה הוכרחו להצטוות יחדיו במסגרת הקרב המרכזי של התוכנית מול פיט דאן, דני בורץ' ואוני לורקאן, קרב שבו הם הפסידו לאחר תקיפה מצד אותו קול. שבוע לאחר מכן, היה נראה שקול עומד להביע חרטה על מעשיו ובדרך ליישר את ההדורים עם סטרונג, לעומת זאת, קול הכה את סטרונג בעזרת מכה מתחת לחגורה ואף תלש את דסקית קבוצת ה-Undisputed Era מצווארו, צעד שבישר בצורה משמעותית על סופה של הקבוצה. בקרב בין סטרונג לבאלור ב-3 במרץ בתוכנית, סטרונג צעד לזירה עם מוזיקת כניסה חדשה ובלי שום זכר לסממנים אשר היו שייכים לקבוצת The Undisputed Era. מנגד, בקרב בין קול לאלוף ה-NXT שבוע לאחר מכן בתוכנית, קול נכנס לזירה כשברקע מוזיקת הכניסה המסורתית של הקבוצה ועם הסמל של הקבוצה על תלבושת הזירה שלו. הוא הצהיר שהקבוצה תחדול להתקיים כשהוא יגיד כך. בקרב ביניהם, אוריילי הגיע ותלש את סרט השרוול של קול מזרועו. במעמד חתימת החוזה בין קול לאוריילי ב-24 במרץ בתוכנית, שניהם דיברו על הקבוצה בלשון עבר, צעד שקבע את סיום קיומה של הקבוצה באופן רשמי.
עוד ב-17 בפברואר, MSK והצמד של דקוטה קאי וראקל גונזלס קיבלו את הגביעים על זכייתם בטורניר הזוגות לזכר דאסטי רודס. אף על פי שבמקור הוכרז שהקרבות על אליפות הזוגות יתקיימו ב-3 במרץ בתוכנית, נודע על דחייה של הקרב שהובטח ל-MSK עקב שבר בידו של ווס לי, פציעה אותה ספג באירוע הטייקאובר. ב-3 במרץ, לאחר סיומת קרב שנויה במחלוקת לטובת ג'קס ובייזלר, הוחלט ליצור ולהציג את חגורות אליפות זוגות הנשים של NXT, כשאלופות הזוגות הראשונות היו קיי וגונזלס הודות לזכייתן בגביע לזכר דאסטי רודס.
טוני סטורם הפריעה לצילומים של איאו שיראי עם התואר, כאשר היא תקפה את אלופת הנשים. שבוע לאחר מכן, היא אתגרה את שיראי לקרב יחידים על התואר זמן קצר לאחר שהאלופה ניצחה את זואי סטארק בטענה ששיראי לא הצמידה לניצחון אותה לניצחון באירוע טייקאובר. כתוצאה מכך, קרב בין השתיים נקבע לפרק של התוכנית NXT אשר נערך ב-10 במרץ.
אירוע הטייקאובר הבא הוכרז, NXT TakeOver: Stand & Deliver, שהיה אירוע בן יומיים בתאריכים ה-7 וה-8 באפריל (יום רביעי וחמישי הקודמים לאירועי רסלמניה).
תוצאות

| מס' | תוצאות | התניות | זמן |
| --- | --- | --- | --- |
| 1 | דקוטה קאי וראקל גונזלס ניצחו את אמבר מון ושוטצי בלאקהארט | קרב במסגרת שלב הגמר של גביע טורניר הזוגות לזכר דאסטי רודס לנשים המנצחות בקרב קיבלו קרב עתידי על אליפות זוגות הנשים של ה-WWE | 17:40 |
| 2 | ג'וני גרגאנו (א) ניצח את קושידה | קרב יחידים על אליפות צפון אמריקה של NXT | 24:51 |
| 3 | איאו שיראי (א) ניצחה את מרסדס מרטינז וטוני סטורם | קרב משולש על אליפות הנשים של NXT | 18:26 |
| 4 | MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) | קרב במסגרת שלב הגמר של גביע טורניר הזוגות לזכר דאסטי רודס לגברים המנצחים בקרב קיבלו קרב עתידי על אליפות הזוגות של NXT | 12:13 |
| 5 | פין באלור (א) ניצח את פיט דאן | קרב יחידים על אליפות ה-NXT | 25:24 |
(א) - מתייחס למתאבק/מתאבקים שהגיעו לקרב כאלוף/אלופים *רשימת הקרבות עלולה להשתנות
תוצאות > הטורניר לשנת 2021 > נשים

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר   NXT ו-205 לייב   (20 בינואר–29 בינואר) | רבע גמר   NXT ו-205 לייב   (20 בינואר–29 בינואר) |  |  | חצי גמר   NXT   (3 בפברואר–10 בפברואר) | חצי גמר   NXT   (3 בפברואר–10 בפברואר) |  |  | גמר NXT TakeOver: Vengeance Day (14 בפברואר) | גמר NXT TakeOver: Vengeance Day (14 בפברואר) |
:  
|  | 22 בינואר | 22 בינואר |   |   |  |  |   |   |  |  |
|  | 22 בינואר | 22 בינואר |   |   |  |  |   |   |  |  |
|  |  The Way (קנדיס לאריי ואינדי הארטוול) |  הצמדה2 |   |   |  |  |   |   |  |  |
|  |  The Way (קנדיס לאריי ואינדי הארטוול) |  הצמדה2 |   |   | 10 בפברואר | 10 בפברואר |   |   |  |  |
|  |  ג'יג'י דולין וקורה ג'ייד |  05:56 |   |   | 10 בפברואר | 10 בפברואר |   |   |  |  |
|  |  ג'יג'י דולין וקורה ג'ייד |  05:56 |   |   |  The Way (קנדיס לאריי ואינדי הארטוול) |  הצמדה |   |   |  |  |
|  | 29 בינואר | 29 בינואר |   |   |  The Way (קנדיס לאריי ואינדי הארטוול) |  הצמדה |   |   |  |  |
|  | 29 בינואר | 29 בינואר |   |   |  אמבר מון ושוטצי בלאקהארט |  14:19 |   |   |  |  |
|  |  אמבר מון ושוטצי בלאקהארט |  הכנעה |   |   |  אמבר מון ושוטצי בלאקהארט |  14:19 |   |   |  |  |
|  |  אמבר מון ושוטצי בלאקהארט |  הכנעה |   |   |  |  |   |   |  |  |
|  |  מרינה שפיר וזואי סטארק |  07:52 |   |   |  |  |   |   |  |  |
|  |  מרינה שפיר וזואי סטארק |  07:52 |   |   |  |  |   |   |  אמבר מון ושוטצי בלאקהארט |  הצמדה |
|  | 20 בינואר | 20 בינואר |   |   |  |  |   |   |  אמבר מון ושוטצי בלאקהארט |  הצמדה |
|  | 20 בינואר | 20 בינואר |   |   |  |  |   |   |  דקוטה קאי וראקל גונזלס |  17:40 |
|  |  טוני סטורם ומרסדס מרטינז |  הצמדה |   |   |  |  |   |   |  דקוטה קאי וראקל גונזלס |  17:40 |
|  |  טוני סטורם ומרסדס מרטינז |  הצמדה |   |   | 3 בפברואר | 3 בפברואר |   |   |  |  |
|  |  קיידן קרטר וקייסי קטנזארו |  09:27 |   |   | 3 בפברואר | 3 בפברואר |   |   |  |  |
|  |  קיידן קרטר וקייסי קטנזארו |  09:27 |   |   |  קיידן קרטר וקייסי קטנזארו |  הצמדה |   |   |  |  |
|  | 27 בינואר | 27 בינואר |   |   |  קיידן קרטר וקייסי קטנזארו |  הצמדה |   |   |  |  |
|  | 27 בינואר | 27 בינואר |   |   |  דקוטה קאי וראקל גונזלס |  13:01 |   |   |  |  |
|  |  אלייה וג'סי קמאה |  הצמדה |   |   |  דקוטה קאי וראקל גונזלס |  13:01 |   |   |  |  |
|  |  אלייה וג'סי קמאה |  הצמדה |   |   |  |  |   |   |  |  |
|  |  דקוטה קאי וראקל גונזלס |  05:56 |   |   |  |  |   |   |  |  |
|  |  דקוטה קאי וראקל גונזלס |  05:56 |   |   |  |  |   |   |  |  |
2 קרב זה היה קרב הנשים הראשון שהתקיים בתוכנית 205 לייב.
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
ראו גם

NXT - ליגת הפיתוח של ה-WWE
הערות שוליים

↑  אירוע יום הנקמה יתקיים ביום ולנטיין ביום ראשון, ה-14 בפברואר
↑  שירות הזרמת המדיה Peacock של NBCU חותם על הסכם עם ארגון ההיאבקות WWE והופך לבעל זכויות הזרמת המדיה הבלעדית של WWE Network בארצות הברית
↑  שירות הזרמת המדיה Peacock מוסיף אליו באופן בלעדי את שירות ה-WWE Network
↑  מעריצי ה-WWE נלהבים לראות את הקהל בחזרה בתוכניות Raw
↑  מתחם ה-Capitol Wrestling Center ייחשף באירוע NXT TakeOver 31
↑  אירוע הטייקאובר ה-31 במספר יחנוך את הבכורה של מתחם ה-Capitol Wrestling Center
↑  באלור יגן על אליפות ה-NXT נגד דאן
↑  הביקורת של קווין פנטוג'ה באתר 411Mania
↑  קאי וגונזלס ניצחו את מון ובלאקהארט וזכו בגביע טורניר הזוגות לזכר דאסטי רודס
↑  גרגאנו ניצח את קושידה ושמר על אליפות צפון אמריקה של NXT
↑  שיראי ניצחה את מרטינז וסטורם בקרב משולש ושמרה על תואר אליפות הנשים
↑  MSK ניצחו את Grizzled Young Veterans וזכו בגביע טורניר הזוגות לזכר דאסטי רודס
↑  באלור ניצח את דאן ושמר על אליפות ה-NXT
This Is Sinatra Volume 2

This Is Sinatra Volume 2 הוא אלבום אותו הוציא הזמר האמריקני פרנק סינטרה בשנת 1958.
הפקה

זהו אלבום האוסף השני של הזמר ומכיל בתוכו שירים שהופיעו בסינגלים ובהקלטות בי-סייד, את האלבום ארגן נלסון רידל, שעבד עם סינטרה על כמה מאלבומי העבר שלו, אלבום זה הוא המשכו של האלבום המצליח, This Is Sinatra!.
אלבום האוסף מכיל שבעה שירים חדשים שהוקלטו בשנת 1957 והם: "I Believe," "Everybody Loves Somebody," "It's the Same Old Dream," "Time After Time," "You'll Always Be the One I Love," "If You Are But a Dream," ו "Put Your Dreams Away". סינטרה הקליט את השירים האלה בשנות ה-40 ומכיוון שכולם עסקו בחלומות, קיימת האפשרות כי הם היו מיועדים לאלבום נושא שמעולם לא הגיע לכדי סיום.
מזה שנים ארוכות שהאלבום אינו מופץ, והוא מופיע על תקליטור רק באוסף The Capitol Years המכיל מארז של 21 תקליטורים.
האלבום הגיע למקום השמיני במצעד המכירות האמריקאי ולמקום השלישי במצעד המכירות הבריטי.
רשימת שירים

Hey! Jealous Lover
Everybody Loves Somebody
Something Wonderful Happens In Summer
Half as Lovely
You're Cheatin' Yourself
You'll Always Be The One I Love
You Forgot All the Words
How Little We Know
Time After Time
Crazy Love
Wait for Me
If You Are But a Dream
So Long, My Love
It's the Same Old Dream
I Believe
Put Your Dreams Away
משתתפים

פרנק סינטרה - קולות
נלסון רידל - מארגן, מנצח
The MDNA Tour

MDNA Tour הוא סיבוב ההופעות התשיעי של הזמרת האמריקאית מדונה. סיבוב ההופעות התחיל ב-31 במאי 2012 באצטדיון רמת גן בישראל. סיבוב ההופעות נתמך על אלבום האולפן ה-12 של מדונה, MDNA.
סיבוב ההופעות התחיל ב-31 במאי 2012 בישראל. (תחילה תוכננו למדונה שתי הופעות בישראל, ב-29 וב-31 במאי, אך בשל מיעוט במכירת הכרטיסים התקיימה רק הופעה אחת). לאחר ההופעות באסיה, הופיעה מדונה באירופה. לאחר מכן צפויה מדונה להופיע באמריקה הצפונית ובאמריקה הדרומית.
רשימת השירים > הופעות שבוטלו

| תאריך (2012) | עיר | מדינה | מיקום | סיבה |
| --- | --- | --- | --- | --- |
| 29 במאי | רמת גן | ישראל | אצטדיון רמת גן | מכירות כרטיסים נמוכות |
| 11 ביוני | זאגרב | קרואטיה | אצטדיון מקסימיר | בעיות בלוח הזמנים |
| 20 באוקטובר | דאלאס | ארצות הברית | אמריקן איירליינס סנטר | דלקת גרון |
Rihanna: Live in Concert

Rihanna: Live in Concert (בעברית: ריהאנה: שידור חי בקונצרט) הוא סיבוב ההופעות הראשון של זמרת הפופ ריהאנה. סיבוב הופעות זה נועד לקדם את שני אלבומיה הראשונים של הזמרת, A Girl like Me ו-Music of the Sun. סיבוב ההופעות התחיל ב-30 ביוני 2006 והסתיים לאחר 3 חודשים ב-30 בספטמבר 2006.
סיבוב ההופעות התקיים בצפון אמריקה ובמרכז אמריקה וכלל 39 הופעות. המופע היה במתכונת מצומצמת שכללה 3 רקדניות ותלבושת אחת בלבד. המופע גרף סך הכל 3 מיליון דולר.
זמרי חימום

Field Mob (תאריכים נבחרים)
Jeannie Ortega (תאריכים נבחרים)
ג'יי-סטטוס (תאריכים נבחרים)
רשימת השירים

"Pon de Replay"
"If It's Lovin' that You Want"
"You Don't Love Me (No, No, No)"
מחרוזת: "Crazy Little Thing Called Love" / "Here I Go Again"
"We Ride"
"Break It Off"
"Unfaithful"
"Let Me"
"Kisses Don't Lie"
"That La, La, La"
"P.S. (I'm Still Not Over You)"
"Redemption Song" (במקור של בוב מארלי)
"A Girl Like Me"
"SOS"
The Cardigans

| --- | --- |

 מקום הקמה:  ינשפין 
 מוקד פעילות:  ינשפינג, שוודיה
 תקופת הפעילות:  מ-1992
 סוגה:  רוק אלטרנטיבי פופ רוק
 חברת תקליטים:  מרקורי רקורדס סטוקהולם רקורדס יוניברסל שוודיה
 פרסים והוקרה:  Musikexportpriset (1997) 
 www.cardigans.com
 פרופיל ב-IMDb
 חברים
 נינה פרסון מגנוס סוונינגסון פיטר סוונסון בנגט לגרברג לארס-אולוף יוהנסון
 
The Cardigans (הגייה: ת'ה קרדיגנס) היא להקת פופ רוק שוודית, שנוסדה בשנת 1992 בעיר ינשפינג. חברי הלהקה הם מגנוס סוונינגסון (בסיסט), פיטר סוונסון (גיטריסט), בנגט לגרברג (מתופף), לארס-אולוף יוהנסון (קלידן) ונינה פרסון (שירה).
בתחילת שנות התשעים גרה הלהקה בדירה קטנה והקליטה קלטת דמו. המפיק טורה יוהנסון שמע את הקלטת והזמין את הלהקה להקליט את האלבום הראשון שלה, Emmerdale, באולפן בעיר מאלמה. הדיסק יצא בשוודיה וביפן בשנת 1994, ובשאר העולם ב-1997.
ב-1995, הלהקה הוציאה את הדיסק Life שנמכר במיליון עותקים ברחבי העולם וזכה בתואר אלבום פלטינה ביפן. בעקבות הצלחת האלבום, הוחתמה הלהקה בחברת התקליטים האמריקאית מרקורי רקורדס והוציאה שם את הדיסק First Band on the Moon ב-1996. דיסק זה היה מורכב ואפל יותר מקודמיו, ועסק בשברון לב, בגידה וייאוש. הסינגל הבולט בדיסק היה "Lovefool", שהפך ללהיט בכל העולם ועזר לדיסק להגיע לתואר אלבום זהב בארצות הברית, למרות שהיה שונה בסגנונו משאר שירי הדיסק.
בשנת 1998 הלהקה הוציאה את הדיסק Gran Turismo, שהיה אף יותר אפל מקודמו וממנו יצאו הסינגלים "My Favorite Game" ו"Erase/Rewind". אחרי הוצאת Gran Turismo יצאה הלהקה להפסקה מהקלטות. בזמן הפסקה זו הוציאה נינה פרסון דיסק תחת השם A Camp, פיטר סוונסון עבד על פרויקט בשם "Paus" ומגנוס סוונינגסון הקליט תחת השם Righteous Boy.
ב-2003 חזרה הלהקה לפעול ביחד והוציאה את הדיסק Long Gone Before Daylight, שהיה שקט ומלודי יותר. מדיסק זה יצאו הסינגלים "For What it's Worth" ו"You're the Storm".
בסוף שנת 2005 הלהקה הוציאה את הדיסק Super Extra Gravity.
בשנת 2008 יצא הדיסק The Best Of, המכיל בתוכו את השירים האהובים ביותר של הלהקה, כולל הלהיט Carnival, Lovefool ושירים נוספים.
Mi Tierra (שיר)

Mi Tierra (באנגלית: My Homeland, ובעברית: מולדתי) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור ב-6 ביולי 1993, כסינגל הראשון מתוך האלבום.
השיר הגיע למקום הראשון במצעד השירים הלטיניים, וה-16 במצעד שירי הפופ הלטיניים.
רקע וכתיבה

השיר נכתב על ידי גלוריה אסטפן ואסטפנו. השיר הוא שיר בסגנון הפופ הלטיני אשר אפיין שירים נוספים מתוך האלבום. בנוסף לכך, יצא השיר כסינגל הראשון מתוך האלבום וכשיר מחווה עבור ארץ הולדתה של אסטפן, קובה.
בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים.
וידאו קליפ

הוידאו קליפ המלא של השיר פורסם לראשונה ביוטיוב ב-4 באוקטובר 2013, כמה עשורים לאחר צאתו המקורית. לאורכו של הקליפ, ניתן לראות את אסטפן לבושה בשמלה שחורה שרה את השיר, תוך שמלווים אותה נגנים רבים.
נכון לאוקטובר 2018, מונה הצפיות של הקליפ עומד על כ-21 מיליון צפיות.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|  ארצות הברית | מצעד שירי הדאנס קלאב | 5 |  |
|  גרמניה | GfK – טופ 100 | 77 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 36 |  |
Spy vs. Spy

| --- | --- |

 מידע קומיקס
 יוצר:  אנטוניו פרוהיאס
 סוגה:  הומור
 סטטוס:  עדיין רץ
 תקופת פרסום מקורית:  1961 – עד היום
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מד מגזין 
 
Spy vs. Spy (בתרגום חופשי לעברית: מרגל נגד מרגל) הוא קומיקס שחור לבן ללא מילים אשר מתפרסם באופן קבוע במגזין ההומור הסאטירי האמריקאי מד מגזין מינואר 1961 ועד היום. הקומיקס נוצר במקור על ידי הפליט הקובני אנטוניו פרוהיאס. הקומיקס אשר נוצר בהשראת מרוץ החימוש של המעצמות במהלך תקופת המלחמה הקרה מציג באופן הומוריסטי את המאבק המתמשך בין שתי דמויות מרגלים, אחד שחור והשני לבן, אשר מנסים לחסל זה את זה באמצעות שלל מלכודות וכלי נשק מתוחכמים.
לאחר שפרוהיאס יצא לגמלאות, המשיכו להפיק את הקומיקס אמנים שונים: ג'ורג' וודברידג' (יצר שתי רצועות בלבד אשר פורסמו בשנת 1988), בוב קלארק (1988 - 1993), דייב מאנאק (1993 - 1997) ופיטר קופר (משנת 1997 ועד היום).
בעקבות ההצלחה הרבה לה זכתה הסדרה הופקו לאורך השנים משחקי וידאו רבים אשר מבוססים על הסדרה. משחק הווידאו הראשון של הסדרה יצא לשווקים בשנת 1984 ויועד למספר קונסולות משחק ומחשבים ביתיים שונים בהם קומודור 64. המשחק האחרון בסדרה יצא בשנת 2005 ויועד לקונסולות אקס בוקס ופלייסטיישן 2. כמו כן, לאורך השנים הופקו גם סרטוני אנימציה קצרים רבים המתבססים על עלילת הסדרה בתור מעברונים לסדרת המערכונים האמריקנית MADtv.
דמויות

המרגל השחור והמרגל הלבן - הדמויות הראשיות.
המרגלת האפורה - ידועה גם כ"ליידי גריי". מרגלת אשר מופיעה בסדרה לעיתים רחוקות ומצליחה תמיד להביס את שני המרגלים. שני המרגלים אשר מאוהבים בה, מנסים לעיתים רבות להציל אותה משום שהיא מתיימרת להיות במצוקה. משום שהיא תמיד ניצחה, פרוהיאס החליט להפסיק להשתמש בה. לאורך השנים האמנים הנוספים אשר יצרו את הסדרה, בהם פיטר קופר, החזירו אותה להופעות מזדמנות.
המנהיג השחור והמנהיג הלבן: הקצינים הבכירים ביותר בשגרירויות אליהם המרגלים משתייכים.
Powerless

"Powerless" הוא סינגל של להקת הדראם אנד בייס הבריטית, רודימנטאל, בשיתוף הזמרת הבריטית, בקי היל, שיצא, על ידי אסיילום רקורדס ואטלנטיק רקורדס, ב-23 בפברואר 2014 כסינגל השישי מתוך אלבום האולפן הראשון של הלהקה, Home.
נכון לינואר 2022, השיר הושמע למעלה מ-12 מיליון פעמים בספוטיפיי.
וידאו קליפ

הווידאו קליפ של השיר הועלה בערוץ היוטיוב של הלהקה ב-29 בינואר 2014. נכון לינואר 2022, הווידאו קליפ נצפה למעלה מ-14 מיליון פעמים.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 73 |  |
|  הממלכה המאוחדת | מצעד הדאנס הבריטי | 19 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| הממלכה המאוחדת | 23 בפברואר 2014 | הורדה דיגיטלית | אסיילום רקורדס, אטלנטיק רקורדס |
הערות שוליים

↑  Powerless (feat. Becky Hill), 2013-04-26, ארכיון מ-2021-05-06, נבדק ב-2022-01-23
↑  "Rudimental - Powerless ft. Becky Hill [Official Video]". YouTube. 29 בינואר 2014. ארכיון מ-2022-01-07. נבדק ב-15 במאי 2016. {{cite web}}:  (עזרה)
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz release group: 3528c54e-ad7d-455e-8480-2ec57dc6b370
Mi Tierra

Mi Tierra (בעברית: מולדתי) הוא אלבומה השלישי של הזמרת גלוריה אסטפן אשר יצא לאור ב-22 ביוני 1993, על ידי אפיק רקורדס. האלבום הופק על ידי בעלה אמיליו אסטפן ובניגוד לשני אלבומיה הראשונים הכיל שירים בספרדית בלבד ומבחינה מוזיקלית שם דגש על שורשיה הקובניים.
האלבום מכיל בעיקר ז'אנרים מהמוזיקה הקובאנית כמו בולרו, דאנסון וסאן. האלבום הושפע ממגוון רחב של מוזיקאים לטינים ביניהם טיטו פואנטה, ארטורו סנדובל ועוד.
בנוסף לכך, נחשב האלבום לראשון בהיסטוריה שהצליח לכבוש את פסגת מצעד האלבומים הלטיניים.
הצלחה

למרות שהיה בספרדית האלבום זכה להצלחה בינלאומית. הוא הגיע למעמד פלטינה בארצות הברית על מכירות של 1.2 מיליון עותקים, הישג שהיה נחשב לחסר תקדים לאור העובדה שהאלבום היה בשפה הספרדית ואלבומים בשפות זרות לא זכו להצלחה כבירה בארצות הברית.
בספרד האלבום זכה להצלחה אדירה גם כן כאשר מכר מיליון עותקים ובכך הגיע למעמד של 10 פלטינות. בנוסף גם הגיע למעמד של פלטינה משולשת במקסיקו, פלטינה כפולה בארגנטינה ופלטינה בהולנד. נכון לשנת 2006 מכירות האלבום הגיעו ל-8 מיליון עותקים הישג אשר נחשב לחסר תקדים.
ביקורות וסינגלים

האלבום זכה לביקורות חיוביות ממבקרי המוזיקה אשר שיבחו את הפקת השירים וקולה של אסטפן. האלבום זיכה אותה בפרס גראמי בקטגוריית: "האלבום הטרופי הלטיני הטוב ביותר". מתוך האלבום יצאו 7 סינגלים ביניהם שיר הנושא, "Con Los Años Que Me Quedan" ,"Tradición" ועוד.
רשימת רצועות

| Mi Tierra> מס' | Mi Tierra> שם | Mi Tierra> משך | Mi Tierra>  | Mi Tierra>  | Mi Tierra>  | Mi Tierra>  | Mi Tierra>  | Mi Tierra>  | Mi Tierra>  |
| --- | --- | --- | --- | --- | --- | --- | --- | --- | --- |
| 1. | Con Los Años Que Me Quedan (With the Years That I Have Left)   | 4:36 |  |  |  |  |  |  |  |
| 2. | Mi Tierra (My Homeland)   | 4:38 |  |  |  |  |  |  |  |
| 3. | Ayer (Yesterday)   | 5:17 |  |  |  |  |  |  |  |
| 4. | Mi Buen Amor (My True Love)   | 3:50 |  |  |  |  |  |  |  |
| 5. | Tus Ojos (Your Eyes)   | 4:11 |  |  |  |  |  |  |  |
| 6. | No Hay Mal Que por Bien No Venga (Out of All Bad, Some Good Things Come)   | 5:28 |  |  |  |  |  |  |  |
| 7. | ¡Sí Señor!... (Yes Sir, It's "My S-O-N")   | 4:40 |  |  |  |  |  |  |  |
| 8. | Volverás (You'll Be Back)   | 3:55 |  |  |  |  |  |  |  |
| 9. | Montuno  | 4:57 |  |  |  |  |  |  |  |
| 10. | Hablemos El Mismo Idioma (Let's Speak The Same Language)   | 4:45 |  |  |  |  |  |  |  |
| 11. | Hablas de Mí (You're Talking About Me)   | 3:40 |  |  |  |  |  |  |  |
| 12. | Tradición (Tradition)   | 5:21 |  |  |  |  |  |  |  |
| משך כולל: | משך כולל: | 55:18 |  |  |  |  |  |  |  |
Powerslave

Powerslave הוא אלבום הסטודיו החמישי של להקת ההבי מטאל הבריטית איירון מיידן ואחד מן המצליחים והמוערכים ביותר שלה. האלבום יצא לאור ב-3 בספטמבר 1984 והמשיך את ההצלחה של האלבום הקודם.
היצירה הבולטת והארוכה ביותר באלבום היא Rime Of The Ancient Mariner ("שירת המלח הקדמוני"), באורך של 13 דקות ו-38 שניות, אשר מבוססת על יצירה ספרותית באותו שם מאת סמואל טיילור קולרידג'.
עוד שני שירים בולטים, הם Aces High (שגם מוערך בתור שיר שהשפיע על זרם הספיד מטאל), ו-2 Minutes To Midnight. שני השירים יצאו לאור כסינגלים והפכו לפופולרים מאוד.
האלבום יצא מחדש בשנת 1995 וכלל ארבע רצועות נוספות לרבות גרסת כיסוי של שיר של להקת Nektar.